O studentă iraniană a fost arestată, după ce s-a dezbrăcat într-un campus universitar, în semn de protest
O studentă iraniană care s-a dezbrăcat în semn de protest față de hărțuirea de către milițiile Gardienilor Revoluției a fost arestată la Teheran, au anunțat sâmbătă grupurile de activiști pe rețelele sociale. Această informație a fost confirmată pe X de către directorul de relații publice al universității unde a avut loc incidentul. Potrivit acestor activiști, tânăra, a cărei identitate nu a fost dezvăluită și care este studentă la Universitatea Azad din Teheran, era hărțuită de membri ai miliției Basidj, relatează News.ro.